Iijoen Haapakosken vesivoimalaitoksen turbiini peruskunnostetaan

**PVO-Vesivoiman Haapakosken vesivoimalaitoksen kahdesta turbiinista toisen juoksupyörä kunnostetaan syksyn 2024 aikana. Työt ovat alkaneet tänään ja saadaan valmiiksi vuoden loppuun mennessä.**

Peruskunnostuksessa Haapakosken vesivoimalan 1. koneen turbiinin juoksupyörä korjataan ja kunnostetaan.

* Haapakosken 1. koneen juoksupyörä kunnostetaan konepajalla ja siihen tehdään kestävyyttä ja säätövoimatuotantoa parantavia muutoksia. Juoksupyörässä havaittiin väsymistä, minkä vuoksi koneistolla on tuotettu sähköä vain vakioteholla. Voimalaitoksen 1. kone on pysäytetty tänään ja saadaan korjausaikataulun mukaan jälleen tuotantoon joulukuun lopulla. Töiden jälkeen koneistoa voidaan jälleen käyttää tehokkaasti myös tärkeän säätövoiman tuotantoon, kertoo PVO-Vesivoiman omaisuudenhoidon asiantuntija **Pasi Eilola**.

Juoksupyörän korjaustyöt ja muutokset toteuttaa Andritz Hydro Oy. Lisäksi asennustöitä voimalaitoksella tekevät OMP-Konepaja Oy sekä PVO-Vesivoiman kunnossapidon kumppani Caverion.

Voimalaitos tuottaa sähköä toisella koneistollaan myös 1. koneen turbiinin juoksupyörän kunnostustöiden ajan.

**Lisätietoja:** Pasi Eilola, omaisuudenhoidon asiantuntija, PVO-Vesivoima Oy,
pasi.eilola@pvo.fi, puh. 050 3038 657

**Haapakosken vesivoimalaitos**

* Iijoen ylin voimalaitos, valmistunut vuonna 1963
* Voimalaitoksen yhteyteen valmistui vuonna 2021 Suomen ensimmäinen lohikalojen vaelluspoikasten alasvaellusreitti
* Koneistot uusittu 2007–2009
* teho 32,6 MW
* 2 Kaplan-turbiinia

***PVO-Vesivoima Oy****tuottaa sähköä vesivoimalaitoksilla Iijoella, Kemijoella ja Kokemäenjoella. Yhtiön sähköntuotanto on keskimäärin 1,7 terawattituntia vuodessa. Yhtiö kuuluu Pohjolan Voima -konserniin.*[*www.pohjolanvoima.fi*](https://www.pohjolanvoima.fi/)*; X: @PVOVesivoima*